Vawoitungseihheit

Ois Vawoitungseihheitn (dt.: Verwaltungseinheiten) wean Gebiete betrochdd, de se aus da Afteiung vo om Stootsgebiet in Zuaständigkeitsbereiche eagem. Jeds Gebiet, fia des innahoib vo da effntlichn Vawoitung Zuaständigkeitn definiad worn san, ko ois a separate Vawoitungseihheit ogseng wean.

 De Vawoitungseihheitn vo middleiropäischn Stootn 

De Eihheitn vo da regionoin Gliedarung san de anonda vo de iwa- und untageordnedn Vawaoitungsebenen. In de Stootn voMiddleiropa gibds jeweis via bis sechs soicha Ebenen, zu dena voa oim ghean:

 Region, Provinz (friaha aa: Gau), Gouvernement usw. (NUTS 1, NUTS 2)
 Regiarungsbeziak (in via deitschn Lända), in da Tschechei und da Slowakei Landschoftsvabond (Kraj), in England Grofschoft, in Russland Gebiet (Oblast), in Frankreich, Griachaland und Japan Präfektua usw. (NUTS 2, NUTS 3)
 Landkroas, Stodkroas bzw. Statutarstod, Vawoitungs- bzw. politischa Beziak (NUTS 3)
 Distrikt ois teiweis gmoasome Vawoitung sejbständiga Gmoana vo dessejm Landkroas; in de deitschn Bundeslända seah untaschiedli bnennd: z. B. in Bayern Vawoitungsgmoaschoft, in Niedersachsen
Samtgmoa oda in Rheinland-Pfoiz Vabondsgmoa; ondanorts aa: Grichtsbeziak und ondas (LAU 1)
 Politische Gmoa ois untasde Vawoitungseihheit (LAU 2)
fia technische Belonge ko se no untateid sa in:

 Ortstei oda Katastroigmoana

Fia de Duachfiahrung vo politischn Woihn wean vui Gmoana no weida untagliedad; de Woihsprengl hom im Reglfoi Eihwohnazoihn vo oaning Hundad (schau aa: Woihkommission).

Teistootn, wia z. B. Bundeslända, san koane Vawoitungseihheitn, sondan, wia da Nam scho sogd, Stootn, aa wenn se in Kanada, Argentinien, Sidafrika und Pakistan ois Provinzn bezeichnd wean.

In födaroin Stootn kenna Vawoitungseihheitn sowoih af Teistoots- ois aa af Bundesebene existian. Lezdare kenna se on de Grenzn vo de Teistootn orientian, miassn's owa ned.

 De Gmoana ois untasde Vawoitungseihheit 

 Träga vo da kommunoin Sejbstvawoitung 

In de Stootn vo Kontinentoieiropa san de Kommunen mid eingna Rechtspeasenlichkeit ausgstodd. Wia aa da Stoot sejbst wean se ois Gebietskeapaschoftn afgfossd, dena af oam obgrenzdn Territorium in bstimmdn sochlichn Zuaständigkeitsbereichn Hoheitsrechte zuakemma. Parlamente und Kommunoivatretungea san rechtli Organe vo dera Keapaschoft. De Stootn vom common law is de Voastejung vo Vawoitungseihheitn mid eigna Rechtspeasenlichkeit unbkonn: districts oda counties san im juristischn Sinn ned existend. Dea iwakemmana Voastejung vom englischn Recht vo Identitet vo Stoot und Krone entsprichds, doss Rechte und Pflichtn nua bstimmdn Instituziona zuakemma, im Foi vo da Kommunoivawoitung de local authorities bzw. local councils.

 Schau aa 

 NUTS, interne Statistikgliedarung vo da EU
 Subnationoie Vawoitungseihheitn, Listn vo de innastootlichn Vawoitungsgliedarungseihheitn noch Stoot
 Regionoie Gliedarunga

 Literatua 



 Beleg 


Kategorie:Öffentliche Verwaltung
Kategorie:Verwaltungsrecht
!Verwaltungseinheit